da da da da da da sv da da da da da da da da da da da da en en en
Da Svanholm præsterede årtiers fiasko - Svanholm Cricketklub
Mandag d. 27. maj 2013 kl. 06:58 af Henrik Pfaff
Der var ingen tegn på at 1. holdet ville præstere årtiers fiasko i kampen i Kolding, da Taha Ahmed og Basit Javed åbnede og første skiltes efter 50 på tavlen. Men ikke længe efter ændrede halvlegen karakter.
Rashid blev kastet ud og Taha grebet ud på et sweep. Trods en minimal bane, hvor en firer langs jorden kan scores uden besvær skulle spillerne knalde diverse tilrejsende udlændinge op i luften og efter 5 for 114 var alle ude på 35 overe for 135. Taha den retfærdige med 50, Mads Henriksen bidrog med 24.
Det lykkedes os at få 9 modstandere ud for 129, men på det tidspunkt fortsatte kasterne med deres udenom – håbløse 30 ekstra blev det til og Kolding passerede – Monty 4/34.
Efter fiaskoen dagen forinden i Kolding kom vi til Esbjerg med et tyndt kasteangreb, da Basit Javed havde fået en lyskeskade og ikke kunne kaste. Sair Anjum var ikke med – læste til eksamen.
Det benyttede Esbjerg sig af og åbnede kampen med 224. I mangel af normale kastere tyede anføreren til Hassan Rashid, der kaster legspinnere og fik 3/45, Saad Ahmed 4/43.
Taha fortsatte de gode takter fra dagen forinden og scorede med et lyntogs hastighed. Trods en åbning på 72, førend Tahas makker Waqasali Yasin (25) faldt og 112 førend det gik galt for Hassan Rashid, lykkedes det Svanholms tyndt battende sidste halvdel af at lave virkelige problemer for sig selv, førend man fik den lyskeskade Basit Javed ind og lave de vindende point for 8 gærder på 48 overe. I mellemtiden havde Tarandit Singh – kaldet Monty – dog lavet 33.
Weekendendens redningsmand Taha Ahmed, der var så tæt ved sit første century. Her i Kolding
Det er utroligt især når man kommer fra Indien, hvor de har lært at holde bolden langs jorden, at man skal knalde bolden opad – her som Monty gør det i Kolding præcis på samme måde som tidligere
Havde det ikke været for den tilsyneladende eneste svanholmer, hvis gærdespil fungerer i denne sæson, så havde Svanholm nu ligget isoleret i bunden med 2 point. Men nu ligger vi i en bunke i bunden sammen med andre med 4 point. Det kan holdet takke anfører Taha Ahmed med. Han glippede sit første century ved at blevet grebet for 96 på 96 bolde med 12 firere og ikke en sekser. Men behøver altså ikke stå og knalde i luften for at lave en høj score.
2. holdet vandt hjemme over Odense og var så heldige (eller dygtige) at få fynboerne ud så hurtig og for så lidt som for 78, således at Sair Anjum (43 not out) og Shabaz Shabir (20 not out) kunne passere med et gærdespil, der ikke krævede forudgående instruktion. Ikke længe efter kom regnen. Spinner Shakil Ahmed 3/16 og Sair Anjum fik sine første gærder i divsions sammenhæng efter at have lagt afleveringen om – 2/17
Shabaz Shabbir succes som åbner mod Odense. Her dog stort slag og ingen kontakt
Sair Anjum boltrede sig ved gærdet mod Odense